Liceul Tehnologic, sat Puiești

Com. Puiești, jud. Vaslui

Tel/Fax:0235427629

Email:ltpuiesti@yahoo.com

WEB:liceul-tehnologic-puiesti.ro

Nr……/………………………..

**ANUNȚ ACORDARE BURSE**

**2025-2026**

Liceul Tehnologic, sat Puiești cu sediul în com. Puiești, str. Bisericii nr.10, jud.Vaslui cod fiscal 4540011, reprezentată legal prin director prof. Alexandru Natalia, vă aduce la cunoștință următoarele :

 Confrom Hotărârii pentru aprobarea Metodologiei cadru de acordare a burselor Nr. 732/04.09.2025 , se acordă următoarele tipuri de burse:

1. **BURSELE DE MERIT**

 Bursele de merit se acordă pentru maximul 15% din elevii din fiecare clasă de gimnaziu, care au medii generale pe anul școlar anterior mai mari sau egale cu 9, media la purtare 10 sau calificativul Foarte bine.

Se acordă bursă de merit și elevilor care au media egală cu a ultimului beneficiar stabilit prin aplicarea procentului de 15%.

 Elevii fiecărei clase a-V-a, cu media primelor două intervale de învățare din anul școlar în curs mai mare sau egală cu 9.

 Calculul numărului de beneficiari corespunzători procentului de 15% din efectivul fiecărei clase,se face prin rotunjirea la numărul întreg imediat superior numărului fracționar obținut.

 Pentru elevii din clasa a-V-a, listele beneficiarilor se întocmesc în luna ianuarie. Media care stă la baza acordării burselor se calculează ca medie aritmetică, având două zecimale, fără rotunjire, a notelor obținute de elevi la toate disciplinele, pe parcursul primelor două intervale de cursuri.

Bursele de merit se acordă la propunerea profesorului diriginte, nefiind condiționată de depunerea unei cereri.

Dirigintele transmite lista elevilor care beneficiază de bursa de merit în primele 25 de zile calendaristice de la începerea anului școlar, iar pentru elevii clasei a-V-a în primele 15 zile calendaristice ale lunii ianuarie.

1. **BURSELE SOCIALE**

- se acordă elevilor care se încadrează în una din următoarele categorii:

 a. elevii proveniți din familii care realizează un venit mediu net lunar pe membru de familie, supus impozitării, pe ultimile 12 luni anterioare cererii(**septembrie 2024-august 2025**), **mai mic de 50%** din salariul minim net pe economie(<**1287 lei**)

 b. elevii cu unul sau ambii părinți decedați și elevii asupra cărora a fost instituită o măsură de protecție socială, respectiv plasament de urgență, **fără a se lua în considerare venitul;**

 c. elevii care au deficiențe / afectări funcționale produse de boli, tulburări sau afecțiuni ale structurilor și funcțiilor organismului, **fără a se lua în considerare venitul;**

 d. elevii cu afecțiuni oncologice- **fără a se lua în considerare venitul;**

 e. elevii care revin după școlarizarea din cadrul Școlii din spital- **fără a se lua în considerare venitul;**

 f. elevii proveniți din familii care beneficiază de venit minim de incluziune conform legii .

 La stabilirea venitului mediu net lunar pe membru de familie se ia în calcul toate veniturile nete realizate de membrii familiei , supuse impozitării.

**Documente necesare:**

1. Cerere;
2. declarație pe propria răspundere privind veniturile nete, obținute pe ultimile 12 luni anterioare cererii(**septembrie 2024-august 2025**), realizate pe membru de familie, supuse impozitului pe venit și acordul privind prelucrarea datelor cu caracter personal pentru verificarea respectării criteriilor de acordare a burselor;
3. documente doveditoare ale componenței familiei, certificatele de naștere ale copiilor sub 14 ani, acte de identitate ale persoanelor peste 14 ani, acte de stare civilă, sentință judecătorească din care să rezulte domiciliul copilului la unul dintre părinți, declarație pe proprie răspundere, dată de ambii părinți, necăsătoriți, că locuiesc împreună, certificat de divorț, certificat de deces;
4. adeverință pentru copiii care au împlinit vârsta de 18 ani și sunt elevi sau studenți;
5. extras de cont;
6. dosar cu șină.

Acordarea **burselor sociale pentru motive medicale** se face pe baza certificatului de încadrare în grad de handicap sau a certificatului eliberat de medicul de specialitate (tip A5) cu luarea în evidență de către medicul de familie.

 **Art 14 - (2) Verificarea documentelor privind veniturile declarate de părinții/reprezentanții legali ai elevilor minori se face de către una sau mai multe persoane desemnate de conducerea unității de învățământ.**

**(3) În situația în care personalul unității de învățământ are suspiciuni privind îndeplinirea condițiilor de acordare a bursei sociale, directorul sesizează situația autorităților administrației publice locale și solicită efectuarea unei anchete sociale.**

1. **BURSELE TEHNOLOGICE**
2. elevii declarați repetenți la finalul anului școlar nu beneficiază de bursa tehnologică pentru anul de studiu pe care îl repetă. Fac excepție elevii declarați repetenți în învățământul liceal, care optează pentru continuarea studiilor în învățământul profesional, inclusiv dual.
3. excepție, beneficiază de bursă tehnologică elevii care repetă anul școlar din motive medicale.
4. bursa tehnologică se acordă cu condiția ca elevul beneficiar să fi promovat la toate disciplinele și să fi obținut media 10 la purtare sau calificativul „foarte bine“ la purtare la finalul anului școlar anterior.
5. bursa tehnologică se acordă elevilor la propunerea dirigintelui, nefiind condiționată de depunerea unei cereri în acest sens.
6. profesorul diriginte va înainta la secretariatul unității de învățământ lista cu elevii propuși pentru bursa tehnologică, în primele 25 de zile calendaristice de la începerea cursurilor anului școlar.

**IV. BURSELOR PENTRU MAMELE MINORE**

 - bursa se acordă elevelor din învățământul preuniversitar, reintegrate într-o unitate de învățământ, care frecventează cursurile de zi și au copil/copii propriu/proprii în întreținere.

 -  În sensul prezentei metodologii-cadru, termenul „reintegrare“ se referă la reluarea cursurilor de către elevă după naștere, din momentul revenirii la școală.

 -  În vederea acordării bursei pentru mamele minore, părinții/reprezentanții legali depun la unitatea de învățământ următoarele documente:

**a)** cerere a părintelui/reprezentantului legal;

**b)** certificat de naștere pentru copilul/copiii aflat/aflați în întreținerea mamei minore.

 - bursa pentru mame minore se acordă în perioada cursurilor școlare, inclusiv în timpul pregătirii și susținerii evaluării naționale, a examenului național de bacalaureat în prima sesiune, a examenului de certificare a calificării profesionale și în perioada pregătirii practice.

- elevele beneficiare ale bursei pentru mame minore care acumulează **cel puțin 60 de absențe** nemotivate într-o lună nu primesc bursa pentru luna respectivă.

- decizia de suspendare a bursei pentru mamele minore, se aplică de către director, la propunerea Comisiei de management al burselor.

**ELEVII CARE ACUMULEAZĂ MAI MULT DE 10 ABSENȚE NEMOTIVATE ÎNTR-O LUNĂ NU PRIMESC BURSA PENTRU LUNA RESPECTIVĂ, INDIFERENT DE TIPUL ACESTEIA.**

**DISPOZIȚII FINALE**

 (1) Bursa tehnologică se poate cumula cu bursa de merit și cu bursa socială.

(2) Un elev poate beneficia de o singură bursă socială, din bugetul Ministerului Educației și Cercetării, chiar dacă îndeplinește mai multe dintre criteriile prevăzute art. (13) alin. (1).

(3) Bursa pentru mamele minore se poate cumula cu toate tipurile de burse, în condițiile prezentei metodologii-cadru.

(4) Bursa socială se poate cumula cu bursa de merit.

(5) Elevii cu cerințe educaționale speciale pot beneficia de bursă de merit/tehnologică/socială, indiferent dacă beneficiază și de una dintre măsurile de protecție specială, așa cum sunt definite la [art. 59 din Legea nr. 272/2004](https://legislatie.just.ro/Public/DetaliiDocumentAfis/290837) privind protecția și promovarea drepturilor copilului, republicată, cu modificările și completările ulterioare.

(6) În situația în care elevii acumulează 10 sau mai multe absențe nemotivate într-o lună, nu primesc bursa de merit, bursa socială, respectiv bursa tehnologică, după caz, pentru luna respectivă. În cazul în care atingerea sau depășirea pragului de 10 absențe este în legătură cu motive medicale, elevul sau părintele/reprezentantul legal al acestuia va prezenta actele pe baza cărora se face motivarea absențelor, în termen de 7 zile de la reluarea activității elevului, în scopul restabilirii dreptului la bursă. În situația în care, în funcție de momentul efectuării plății bursei, nu a fost posibilă acordarea bursei în urma motivării absențelor din luna respectivă, plata acesteia se poate efectua odată cu plata burselor pentru luna următoare.

(7) Decizia de suspendare a bursei de merit, bursei sociale, respectiv a bursei tehnologice, după caz, în situațiile prevăzute la alin. (6), se aplică de către director, la propunerea Comisiei de management al burselor.

(8) În cazul declarațiilor pe propria răspundere, precum și al celorlalte documente doveditoare pe care elevii majori sau părinții/reprezentanții legali ai elevilor minori le depun în vederea acordării burselor sociale, **nu există obligația certificării/autentificării notariale**.

 **ÎN SITUAȚIA ÎN CARE APAR SUSPICIUNI PRIVIND ÎNDEPLINIREA CONDIȚIILOR DE ACORDARE A BURSELOR SUNT SESIZATE AUTORITĂȚILE PUBLICE ÎN VEDEREA EFECTUĂRII UNEI ANCHETE SOCIALE PUTÂND DUCE LA RETRAGEREA BURSEI ȘI APLICAREA DE SANCȚIUNI**

**TERMEN DEPUNERE DOSARE 02.10.2025**